## El Consell ratifica la declaració d’emergència de les actuacions necessàries per a controlar el brot de botulisme a les zones humides protegides del sud d’Alacant

*** Aquestes actuacions disposen d’un pressupost de 150.000 euros i un termini d’execució de dos mesos**

El Consell ha ratificat la declaració d’emergència dels treballs i les actuacions necessaris per a controlar el brot de botulisme a les zones humides protegides del sud d’Alacant per un import estimat de 150.000 euros i amb un termini d’execució de dos mesos.

La immediatesa de les actuacions permet minimitzar l’afecció de la infecció, provocada per l’anòxia a conseqüència de les altes temperatures, així com evitar que es propague a altres zones humides.

Les condicions perquè aparega un brot de botulisme augmenten en l’època estiuenca, fonamentalment a causa de l’augment de les temperatures.

Així, s’està actuant al Parc Natural el Fondo i en altres zones adjacents, com ara el Clot de Galvany, els Carrissars d’Elx, les Salines de Santa Pola o les Llacunes de la Mata-Torrevieja, per a evitar-ne la propagació.

Fecha: 04/08/2023